Żydowski kalyndorz, lebo hebrajski (hebr. הלוח העברי) – mieśōnczkowy kalyndorz (terozki mieśōnczkowo-klarowy) używany bez symicke plymiōna ôd przedgyszichtowych czasōw. Terozki używano wersyjo bōła wkludzōno we 359 roku ôd sanhedryna. Ajnfachowy rok moge być 354, 355 abo 356 dńōw dugi. Dugość przestympnych rokōw je 383, 384 abo 385 dńōw. Mianōje sie uōne roki ułōmnymi, ajnfachowymi a połnymi. We ułōmnym roku we mieśōncu cheszwan je jedyn dziyń myni. We połnym kislew mo jedyn dziyń wiyncy. Rachowaniy rokōw je ôd stworzynio świata we 6 dńōw, kere podug żydowskich religijnych autorytetōw bōło 7 października 3761 p.n.e. skirz tygo rok 2010 je podyg żydowskigo kalyndorza rokem 5770/5771. Religijny rok mo anfang 1 dnia we mieśōncu tiszri (wrzesiyń/październik). Hebrajski rok je potajlowany na 12 mieśōncōw na 29 abo 30 dńōw dugich. Co trzi, a roz za kedy 2 roki dodowo sie trzinosty mieśōnc mianowany "adar bet", "adar szeni" ("adar II") abo "weadar" kery mo 29 dńōw, coby roki mieśōnczkowy a klarowy bōły jednake. Drugi "adar" dodowo sie we cyklu Metōna co mo 19 rokōw, bez dwa kolejne roki, dodawany je zowdy do 3, 6, 8, 11, 14, 17 i 19 roku tygo ôkresu. Miana mieśōncōw sōm brane ze babilōńskij tradycyji: tiszri, cheszwan, kislew, tewet, szwat, adar I (inksze nazwy: "adar, adar-alef", adar II (tyż "adar-bet, weadar"), nisan, ijar, siwan, tamuz, aw, elul, kere majōm do sia na ôpy 30 (tiszri) abo 29 dńōw. Anfang mieśōnca tiszri a świynto nowygo roku (Rosz ha-Szana) przipado kole podzimkowyj rōwnonocy. yeshiva.org.il (we angelskij godce)